section_heading: Zemljopisni položaj
paragraph_text: Bučje Gorjansko se nalazi na 152 metara nadmorske visine (središte sela) u području gdje sjeverni obronci Krndije prelaze u nizinu istočnohrvatske ravnice, a nedaleko od sela protječe rijeka Vuka. Selo se nalazi na oko 1,5 km od državne ceste D515 Našice D2 - Đakovo D7. Susjedna naselja: istočno Bračevci, jugoistočno su Paljevina i Potnjani, južno Slatinik Drenjski, te jugozapadno Podgorje Bračevačko. Zapadno se nalaze Ostrošinci, a sjeverno Razbojište i Podgorač naselja u općine Podgorač. Pripadajući poštanski broj je 31423 Bračevci, telefonski pozivni 031 i registarska pločica vozila DJ (Đakovo). Površina katastarske jedinice naselja Bučje Gorjansko je 6,32 km<sup>2</sup>.